<classify> MKUU wa Wilaya ya Kigamboni, Sarah Msafiri amesema vivuko vinavyotoa huduma kwa wananchi Magogoni Feri - Kigamboni ni salama na tahadhari zote zinachukuliwa ili kuhakikisha hakuna athari ikitokea hitilafu.DC Msafiri amesema, vivuko hivyo vinavyotoa huduma saa 24 havijawahi kuzidiwa uzito kutokana na uwezo wake.Vivuko vya Kigamboni ni tofauti na vingine, ni kama daladala. Hukuti magunia ya mahindi na mizigo mingi mizito katika daladala alisema.Mara nyingi vivuko havifikii uzito huo... hivyo kwa kuwa safari zetu ni za mjini hatujawahi kuzidiwa uzito kwa kuwa pia mizigo mingi inapita kwenye daraja letu la Nyerere, amesema.Amesema kivuko cha Mv Magogoni kina uwezo wa kubeba tani 500 abiria 2,000 na magari 60 huku Kivuko cha Mv Kazi kikiwa na uwezo wa kubeba tani 170, abiria 800 na magari 22.Alisema ametoa siku saba kwa Wakala wa Ufundi na Umeme TEMESA kuhakikisha wanafunga televisheni maeneo ya kusubiria abiria Kigamboni na Feri na vivuko vyote juu na chini wananchi wapate elimu ya sahihi ya vivuko na hatua za kuchukua ikitokea ajali.Pia aliagiza TEMESA kufunga kamera za CCTV zitakazosaidia kuona shughuli zote zinazofanyika maeneo ya vivuko ikiwemo kusubiria abiria na vivuko kudhibiti uhalifu.Msafiri pia aliagiza Temesa kuweka namba za dharura kama taasisi nyingine ili kuwarahisishia wananchi kutoa taarifa haraka endapo itatokea changamoto au hitilafu ndani ya vivuko hivyo.Nilifanya operesheni na kamati yangu ya ulinzi na usalama wilaya na kutembelea vivuko vyetu, vivuko vinavyofanya kazi sasa ni Mv Magogoni na Mv Kazi na vinafanya kazi vizuri na ni salama na huduma kwa wananchi ni kwa saa 24. Mv Kigamboni kipo kwenye matengenezo, alisema.Katika ziara tulifanya operesheni ya usafiri wote wa majini na tumegundua bado inahitajika elimu zaidi. Televisheni zote ndani ya vivuko na maeneo ya kusubiria abiria zinatakiwa kufanya kazi saa 24 kutoa elimu watu watakavyojiokoa, watakavyotumia maboya na majaketi. Majuzi Temesa na Sumatra walirudi nyuma, alisema.Alisema waligundua baadhi ya televisheni hazifanyi kazi ingawa yanahitajika matangazo wakati wote ili watu waone huduma ikoje ndani ya vivuko na ikitokea changamoto wafanyeje.Alisema katika vivuko hivyo, vifaa vya uokoaji vipo vvya kutosha lakini changamoto ni elimu kwa abiria jinsi ya kutumia vifaa hivyo kwa kuwa wengi hawajui jinsi ya kuvitumia, hivyo kupitia televisheni hizo watapata uelewa zaidi.Aliwataka wananchi wa Kigamboni na maeneo mengine kutumia vivuko hivyo viko salama. Tutaboresha vivuko vyetu kuhakikisha usalama wa wananchi wetu kwenye usafiri wa majini unakuwa salama na pale kivuko kitakapokuwa na hitilafu tutawatangazia wananchi, alisema.Mkazi wa Kigamboni, Hawa Juma alisema amekuwa akitumia kivuko hicho asubuhi na jioni kila siku kutokana na majukumu yake.Hata hivyo, alisema, changamoto kubwa waliyo nayo ni wingi wa abiria hasa asubuhi na jioni. Julius Gideon, Mkazi wa Tungi Kigamboni aliiomba serikali kukitengeneza haraka kivuko cha Mv Kigamboni kupunguza msongamano wa abiria hasa asubuhi na jioni kwani kivuko hicho kimesimama kutoa huduma muda mrefu sasa.  <topic>: KITAIFA 